Projekt Vzpostavitev promocijsko prodajnih omar (marejn) s kakovostnimi izdelki Škofjeloškega kot turističnimi spominki na turistično zanimivih točkah - Marejne

Projekt poteka v partnerstvu z zgoraj navedenimi in šestimi gostinskimi ponudniki: Gostišče Pri Županu, Gostilna Pr´Sedmic, Gostilna na Vidmu, Gostilna Pri Boštjanu, Gostišče Pri Zalogarju in Gostilna Macesen.

V okviru projekta Marejne smo v sodelovanju z oblikovalci, ponudniki izdelkov in gostinci razvili novo ponudbo turističnih spominkov znotraj blagovnih znamk Dedek Jaka in Babica Jerca v razpoznavni celostni podobi. Ta ponudba bo gostom in turistom na Škofjeloškem na voljo v posebnih omarah – marejnah na turistično zanimivih točkah v nekaterih gostilnah širšega škofjeloškega območja.

Pred promocijo in trženjem te ponudbe ter v podporo nadaljnjemu razvoju ne samo turistom zanimive ponudbe izdelkov, temveč tudi domačim kupcem, ki spoštujejo kvalitetno lokalno ponudbo, želimo preveriti in soočiti mnenja oz. izkušnje tako različnih strokovnjakov kot tudi samih ponudnikov.

V našo družbo bomo povabili:

* Blaža Telbana, etnologa in predstavnika ene izmed najlepših trgovin v Ljubljani s tradicionalnimi slovenskimi izdelki – ˝Etnogalerija SKRINA – Tradicija s posluhom˝
* Predstavnika Zavoda Poljanska dolina, ki upravlja tudi s prodajno – razstavno galerijo rokodelskih izdelkov v Šubičevi hiši v Poljanah
* Predstavnika ponudnika mlečnih izdelkov z lastno blagovno znamko – Kmetija Pustotnik

in še koga.

VABIMO

vas na

**POGOVORNI VEČER**

**na temo razvoja in prilagoditve izdelkov s podeželja za trženje turističnih spominkov oz. popestritev turistične ponudbe na Škofjeloškem.**

**Srečanje s pogovorom bo v ponedeljek, 10.9.2018 ob 20.00**

**v Šubičevi hiši v Poljanah.**

Za dodatne informacije smo dosegljivi na 04/ 50 60 225 in [kristina.miklavcic@ra-sora.si](mailto:kristina.miklavcic@ra-sora.si) .

Vabljeni na zanimivo srečanje in lep pozdrav!

Kristina Miklavčič,

Razvojna agencija Sora,

vodja projekta